ΣΥΜΠΛΗΡΩΜΑΤΙΚΟΙ ΟΡΟΙ ΑΔΕΙΑΣ ΧΡΗΣΗΣ ΓΙΑ ΛΟΓΙΣΜΙΚΟ ΤΗΣ MICROSOFT
ΠΡΟΓΡΑΜΜΑ-ΠΕΛΑΤΗΣ MICROSOFT .NET FRAMEWORK 3.5 ΓΙΑ ΛΕΙΤΟΥΡΓΙΚΟ ΣΥΣΤΗΜΑ MICROSOFT WINDOWS 
H Microsoft Corporation (ή κάποια συγγενής της εταιρεία, ανάλογα με τον τόπο διαμονής σας) σάς χορηγεί άδεια χρήσης αυτού του συμπληρώματος.  Εάν έχετε άδεια χρήσης του λογισμικού λειτουργικού συστήματος Microsoft Windows (για το οποίο ισχύει το παρόν συμπλήρωμα) (το "λογισμικό"), μπορείτε να χρησιμοποιήσετε αυτό το συμπλήρωμα.  Δεν μπορείτε να το χρησιμοποιήσετε αν δεν έχετε άδεια για το λογισμικό.  Μπορείτε να χρησιμοποιήσετε ένα αντίγραφο αυτού του συμπληρώματος μαζί με κάθε αντίγραφο με νόμιμη άδεια χρήσης του λογισμικού.
Οι ακόλουθοι όροι της άδειας χρήσης περιγράφουν πρόσθετους όρους χρήσης για αυτό το συμπλήρωμα.  Αυτοί οι όροι, όπως και οι όροι άδειας χρήσης του λογισμικού, ισχύουν για τη χρήση του συμπληρώματος.  Σε περίπτωση διένεξης, ισχύουν οι συμπληρωματικοί όροι άδειας χρήσης.
Εφόσον χρησιμοποιείτε το παρόν συμπλήρωμα αποδέχεστε αυτούς τους όρους.  Εάν δεν τους αποδέχεστε, μην χρησιμοποιείτε αυτό το συμπλήρωμα.
Εάν αποδεχθείτε τους όρους της άδειας χρήσης, έχετε τα ακόλουθα δικαιώματα.
1.	ΥΠΗΡΕΣΙΕΣ ΥΠΟΣΤΗΡΙΞΗΣ ΓΙΑ ΤΟ ΣΥΜΠΛΗΡΩΜΑ.  Η Microsoft παρέχει υπηρεσίες υποστήριξης για το λογισμικό, όπως περιγράφεται στη διεύθυνση www.support.microsoft.com/common/international.aspx.
2.	ΜΕΤΡΗΣΕΙΣ ΕΠΙΔΟΣΕΩΝ ΤΟΥ MICROSOFT .NET. Το λογισμικό περιλαμβάνει τα εξής στοιχεία των λειτουργικών συστημάτων Windows (Συστατικά Μέρη .NET): .NET Framework, Υποδομή επικοινωνιών των Windows, Υποδομή Παρουσίασης των Windows και Υποδομή Ροής εργασίας των Windows.  Μπορείτε να πραγματοποιήσετε εσωτερικές μετρήσεις επιδόσεων των Συστατικών Μερών .NET. Μπορείτε να αποκαλύψετε τα αποτελέσματα οποιασδήποτε μέτρησης επιδόσεων των Συστατικών Μερών .NET, υπό την προϋπόθεση ότι συμμορφώνεστε με τους όρους που αναφέρονται στη διεύθυνση http://go.microsoft.com/fwlink/?LinkID=66406.
Ανεξάρτητα από οποιαδήποτε άλλη σύμβαση έχετε με τη Microsoft, εάν αποκαλύψετε τέτοια αποτελέσματα μετρήσεων επιδόσεων, η Microsoft θα έχει το δικαίωμα να αποκαλύψει τα αποτελέσματα μετρήσεων επιδόσεων που διεξάγει για τα δικά σας προϊόντα τα οποία είναι ανταγωνιστικά του σχετικού Συστατικού Μέρους .NET, με την προϋπόθεση ότι συμμορφώνεται με τους ίδιους όρους που αναφέρονται στη διεύθυνση http://go.microsoft.com/fwlink/?LinkID=66406.